CELEX: 62018TA0310
Language: hu
Date: 2019-10-24 00:00:00
Title: T-310/18. sz. ügy: A Törvényszék 2019. október 24-i ítélete – EPSU és Goudriaan kontra Bizottság („Szociálpolitika – A szociális partnerek között uniós szinten folytatott párbeszéd – »A központi kormányzati igazgatási szervek tisztviselőinek és alkalmazottainak a tájékoztatását és a velük folytatott konzultációt meghatározó általános keret« című megállapodás – Az aláíró feleknek az e megállapodás uniós szintű végrehajtása iránti együttes kérelme – A határozati javaslat Tanács elé terjesztésének a Bizottság általi megtagadása – Megsemmisítés iránti kereset – Keresettel megtámadható jogi aktus – Elfogadhatóság – A Bizottság mérlegelési mozgástere – A szociális partnerek önállósága – A szubszidiaritás elve – Arányosság”)

23.12.2019   
            
            
               HU
            
            
               Az Európai Unió Hivatalos Lapja
            
            
               C 432/41
            
         
      A Törvényszék 2019. október 24-i ítélete – EPSU és Goudriaan kontra Bizottság
      (T-310/18. sz. ügy) (1)
      
      („Szociálpolitika - A szociális partnerek között uniós szinten folytatott párbeszéd - »A központi kormányzati igazgatási szervek tisztviselőinek és alkalmazottainak a tájékoztatását és a velük folytatott konzultációt meghatározó általános keret« című megállapodás - Az aláíró feleknek az e megállapodás uniós szintű végrehajtása iránti együttes kérelme - A határozati javaslat Tanács elé terjesztésének a Bizottság általi megtagadása - Megsemmisítés iránti kereset - Keresettel megtámadható jogi aktus - Elfogadhatóság - A Bizottság mérlegelési mozgástere - A szociális partnerek önállósága - A szubszidiaritás elve - Arányosság”)
      (2019/C 432/46)
      Az eljárás nyelve: angol
      
         Felek
      
      
         Felperesek: European Federation of Public Service Unions (EPSU) (Brüsszel, Belgium), Jan Willem Goudriaa (Brüsszel) (képviselők: R. Arthur solicitor, R. Palmer és K. Apps barristers)
      
         Alperes: Európai Bizottság (képviselők: I. Martínez del Peral, M. van Beek és M. Kellerbauer meghatalmazottak)
      
         Az ügy tárgya
      
      A Trade Unions’ National and European Administration Delegation (a nemzeti és európai közigazgatás szakszervezeti küldöttsége, TUNED), valamint a European Public Administration Employers (európai közigazgatási munkáltatók, EUPAE) által 2015. december 21-én aláírt, „a központi kormányzati igazgatási szervek tisztviselőinek és alkalmazottainak a tájékoztatását és a velük folytatott konzultációt meghatározó általános keret” című megállapodás végrehajtására irányuló határozati javaslatnak az Európai Unió Tanácsa elé terjesztését megtagadó, 2018. március 5-i bizottsági határozat megsemmisítése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  
                     A Törvényszék a keresetet elutasítja.
                  
               
            
                  2)
               
               
                  
                     Egyrészt a European Federation of Public Service Unions (EPSU) és Jan Goudriaan, másrészt pedig az Európai Bizottság maga viseli saját költségeit.
                  
               
            
         (1)  HL C 259., 2018.7.23.